Paterna torna a reclamar accessos directes a Font del Gerro en el projecte d'ampliació de la V-30
27/03/2017

# Paterna torna a reclamar accessos directes a Font del Gerro en el projecte d'ampliació de la V-30

[![Paterna torna a reclamar accessos directes a Font del Gerro en el projecte d'ampliació de la V-30 ](/images/noticias/2017/03/reunion-municipios.jpg)](/images/noticias/2017/03/reunion-municipios.jpg)

27.03.2017

En les al•legacions presentades a l'avantprojecte de la V-30, l'Ajuntament de Paterna va proposar a Foment, entre altres coses, una sortida de la 2ª fase del polígon, mitjançant pont i via de servei, que enllaci amb la V-30 adreça port i amb en el nus amb la N-220

L'Ajuntament de Paterna ha participat hui al costat dels consistoris de València, Mislata, Quart de Poblet i Xirivella i la conselleria d'Obres Públiques en la trobada institucional convocada pels municipis afectats pel projecte de modificació de la V-30 proposat pel Ministeri de Foment.

El Tinent-Alcalde de Protecció i Drets de la Ciutadania, Julio Fernández, que ha assistit a la mobilització en representació del consistori paterner, ha afirmat que “l'oposició de Paterna a l'actual avantprojecte d'ampliació d'aquesta infraestructura respon a la falta de resposta del ministeri a les nostres al•legacions per garantir una correcta accessibilitat i connectivitat del nostre municipi”, ha afirmat Fernández en referència al fet que el Ministeri segueix sense contemplar la construcció dels accessos directes a la segona fase del polígon industrial de Font del Gerro.

En aquest sentit, Julio Fernández ha assenyalat que “l'incendi patit recentment en aquest polígon ha tornat a posar el focus en la necessitat de crear aquests accessos, que són fonamentals tant per raons de seguretat com de mobilitat d'aquesta àrea d'influència industrial i econòmica”.

Així mateix, el Tinent-Alcalde ha recordat que “l'Ajuntament de Paterna, amb l'Alcalde Juan Antonio Sagredo al capdavant, porta anys reclamant, al costat d'empresaris i treballadors, la construcció d'aquestes connexions directes amb el by pass i la V-30 que milloraran substancialment l'entrada i sortida dels més de 12.000 vehicles que, diàriament, circulen per aquest polígon, que a més és un dels més grans d'Europa i dels quals més pes té al territori espanyol”.

Respecte a la mobilització de hui, Julio Fernández ha assenyalat que “espera que la unió dels municipis afectats per aquesta ampliació servisca perquè les nostres propostes siguen escoltades, recollides en el projecte i executades ja que, en el cas de Paterna, estan plantejades per millorar la circulació per un polígon que alberga a prop de 500 empreses i més de 7.000 treballadors/es i fer-ho més accessible i competitiu”.

AL•LEGACIONS AVANTPROJECTE AMPLIACIÓ V-30

A més de reivindicar una plataforma ferroviària de mercaderies que discÓrrega en paral•lel a la V-30, en les al•legacions presentades, l'Ajuntament de Paterna també ha deixat constància que el projecte proposat per Foment s'ha traçat sobre uns plànols desactualitzats i demana que es reculla el compromís que es va adquirir de reforçar l'accés a Font del Gerro pel túnel existent sota la CV-365 i que unix el Polígon Industrial Font del Gerro amb el carrer Ciutat de Barcelona, solució que va ser admesa ja en el projecte de remodelació del nuc de la N-220 de l'accés a l'aeroport però que en aquest projecte s'ha omès.

Així mateix, també proposa que el projecte incloga una eixida de la 2ª fase de Font del Gerro que, mitjançant pont i via de servei, emllaç amb la V-30 direcció port i amb en el nuc amb la N-220 per a altres direccions.

Finalment, Paterna sol•licita que aquestes ampliacions d'infraestructures servisquen de comunicació també per a un altre tipus de circulacions: ciclista, per als vianants, etc. implementat convenientment les obres previstes per adequar-les a una escala més amable de mobilitat.